NaiveNeuron/SloPal huggingface dataset:
Ľ. Mušková, poslankyňa: (2003-06-27):
Ďakujem. P. Rusko, podpredseda NR SR: Ďakujem pekne. Nech sa páči, pán poslanec Hrdlička, faktická poznámka. Dajte správny čas pánovi poslancovi. J. Hrdlička, poslanec: Veľmi pekne ďakujem pani kolegyni Muškovej za podporu, ktorú mi svojím vystúpením vyjadrila. Ďakujem pekne. P. Rusko, podpredseda NR SR: Ďakujem pekne aj ja. Vyhlasujem všeobecnú rozpravu za ukončenú. Chce k rozprave zaujať stanovisko pán minister? Nechce. Žiada si k rozprave zaujať stanovisko spravodajkyňa? Nech sa páči, pani poslankyňa. E. Rusnáková, poslankyňa: Ďakujem pekne. K vystupujúcim poslancom by som chcela mať len tri stručné poznámky. Ak sa pán poslanec pýtal, kto je zodpovedný za to, že majetok v správe Fondu detí a mládeže bol v predchádzajúcich rokoch prenajatý za nevýhodných podmienok, vo viacerých prípadoch až na 20 až 30 rokov, tak to sa bude musieť pýtať predstaviteľov bývalej vládnej koalície za HZDS, SNS a ZRS. Práve v predchádzajúcom volebnom období bola snaha napraviť tento stav, a preto aj mnohé zmluvy, ktoré boli nevýhodné, boli predmetom veľmi dlhého a vážneho rokovania Národnej rady. Nadácia mládeže Slovenska, to je druhá poznámka, ktorá bola založená, bude fungovať tak, že vlastne vo všetkých jej troch zložkách budú rovnocenní partneri, ktorí môžu vetovať návrh, ktorý bude predložený. To znamená, keď jeden bude mať pocit, že návrh na nájom alebo prípadný odpredaj nebude vyhovujúci, nebude predstavovať takýto zdroj finančných prostriedkov, z ktorých by sa dala podporovať činnosť detí a mládeže, tak veto môže v tej chvíli prežiť. A to rovnocenné postavenie majú, prosím, ministerstvo školstva, Rada mládeže Slovenska a Študentská rada vysokých škôl. Čiže dve tretiny zastupujú tí, ktorí zastupujú záujmy detí a mládeže. Tretia poznámka - veľmi stručná. Majetok, ktorý po bezodplatnom prevode na Nadáciu mládeže Slovenska zostal vo Fonde detí a mládeže, je určený práve na to, aby došlo k vyrovnaniu záväzkov a k vyplateniu investícií tých technických zhodnotení budov bývalých nájomníkov, ktoré sú opodstatnené. Takže tieto finančné zdroje, pani poslankyňa, sú ešte stále vo Fonde detí a mládeže a nikto nemá záujem na tom, aby došlo k ich anulovaniu. Ďakujem pekne. P. Rusko, podpredseda NR SR: Ďakujem pekne, pani poslankyňa. Pristúpime k hlasovaniu. Najskôr budeme hlasovať o návrhoch podaných podľa ustanovenia § 73 ods. 3 zákona o rokovacom poriadku. Prosím pani spravodajkyňu, aby návrh uviedla. E. Rusnáková, poslankyňa: Prosím, aby sme hlasovali o tom, že Národná rada Slovenskej republiky v súlade s rozhodnutím predsedu NR SR prideľuje predložený návrh zákona na prerokovanie ústavnoprávnemu výboru, výboru pre financie, rozpočet a menu a výboru pre vzdelanie, vedu, mládež, šport, kultúru a médiá. Pán predsedajúci, dajte, prosím, hlasovať. P. Rusko, podpredseda NR SR: Ďakujem pekne. Dávam hlasovať, pardon, pani poslankyňa Mušková.
Figeľ, Ján, podpredseda NR SR (2014-02-07):
Nech sa páči, Pavol Abrhan.
M. Hort, podpredseda NR SR: (2009-02-04):
S faktickou poznámkou na vystúpenie pani poslankyne Vášáryovej sa hlási pán poslanec Jozef Halecký ako jediný. Uzatváram možnosť prihlásiť sa s faktickou poznámkou. A slovo má pán poslanec Jozef Halecký. Nech sa páči.
Janckulík, Igor, poslanec NR SR (2024-01-24):
Vážený pán kolega, veľmi dobré vystúpenie. Aj pobavili sme sa, aj nás to naštartovalo, na mňa išla tiež nejaká choroba a išiel som si aj nejakú tabletku dať, ale tak som sa zasmial, že ma to tak nakoplo, že ani ho nemusím užívať. A máš pravdu, že politiku robia ľudia, ktorí v živote nevytvorili takmer žiadne hodnoty, nepodnikali, nezamestnávali ľudí a iba rozdeľovali peniaze, ktoré zarobili a vytvorili bežní ľudia. Len keby ich rozdeľovali spravodlivo. Aj z tohto dôvodu tu máme veľké regionálne rozdiely, nemáme dobudované diaľnice, cesty v katastrofálnom stave, vlaky nám tu jazdia 10-kilometrovou rýchlosťou za hodinu, zdravotná dostupnosť pre ľudí je nedostupná, rušia nám záchranné zdravotné stanice, rušia nám detské pohotovosti, kde sa rodí najviac detí, a ak nám schvália túto novelu Trestného zákona, tak nás čaká strašná budúcnosť. V tvojej pekárni a mliekarni som nebol, ale v reštauráciách tvojich som bol a klobúk dolu, ako ich máš spravené, takže dúfam, že ma pozveš niekedy do tej... (smiech v sále) mliekarne a pekárne. Ďakujem.
Marcinková, Vladimíra, poslankyňa NR SR (2023-12-18):
Ďakujem pekne. Viac poviem vo svojom príspevku, ktorý sa blíži, ale chcem poďakovať kolegyni Števulovej za dôležitý pozmeňujúci návrh. Vyjadrujem mu podporu. A takisto sa chcem poďakovať za ten oxymoron, ktorý tu predviedla a predstavila, pretože tento návrh zákona je podľa mňa oxymoronom, lebo to, že je v skrátenom konaní, na ktoré máme zákonom uvedené dôvody, ktoré sa týkajú ľudských práv, hospodárskych škôd a tak ďalej, a ak k ničomu z tohto nedochádza, práve naopak, ako hovorila kolegyňa, môžu byť dôsledkom prijatia tohto zákona, to je niečo naozaj, o čom budú ešte učiť právnické fakulty. Nie som si istá, či tá Komenského po tom, ako sa vyjadruje pán dekan, ale určite právnické fakulty ako výstrahe legislatívneho procesu, ako sa to robiť nemá a čo môže spôsobiť. Ďakujem.
Simon, Zsolt, poslanec NR SR (2014-11-09):
Vážený pán premiér, hovorili ste, že volali ste nás do koalície. Ja som nesmierne rád, že strana MOST – HÍD a jej poslanci nie sú s vami v koalícii. Ale musím povedať, že vy máte vlastnú koalíciu, vlastnú koalíciu s finančnými skupinami Penta, J&T, s pánom Výbohom, s pánom Širokým, mohol by som tak menovať ďalej. V každom prípade, pán premiér, každý z nás, každý občan tejto krajiny vie, v akom stave je aj opozícia, že sme roztrieštení, ale to vás a vašu vládu neoprávňuje, aby ste rozkrádali zdravotníctvo a ohrozovali občanov tejto krajiny, ktorej vládnete. Dnes tu sedíme preto, lebo vy vládnete sám s vašou vlastnou politickou stranou dva a pol roka a ohrozujete občanov tejto krajiny, ste bezpečnostným rizikom pre občanov, keď sedíte a vládnete s celou touto vašou štruktúrou, lebo vykrádať peniaze zo zdravotníctva, tak ako to kolega Lipšic povedal, že potom niet na úkony, aby lekári operovali, niet na lieky, keď zo Šiah pre žltačku musia chodiť pre lieky na druhú stranu do Maďarska, tak je to smutné. A za toto nesiete zodpovednosť v prvom rade vy. Nebavme sa o tom, čo bolo. Každý z nás za to nesie politickú zodpovednosť. Dostali ste moc takú, že vládnete sám. Tak ju ukážte občanom tak, že istoty neplatia len pre sponzorov, ale aj pre občanov. A urobte kroky, ktoré treba urobiť nielen vo vzťahu k pani Zmajkovičovej, pani Zvolenskej. Aj tam ste ukázali, že jedného nominanta od Penty ste nahradili druhým nominantom od Penty. Aký je v tom rozdiel? Kde je tu záruka, že naozaj to bude došetrené? Tu je záruka pre občanov, že nič sa nezmení a vy ich budete zdierať tam, kde sú najcitlivejší, v zdravotníctve.
Susko, Boris, poslanec NR SR (2015-09-29):
Teraz dajte, pán predseda, hlasovať o návrhu pána poslanca Hrušovského nepokračovať v rokovaní o tomto návrhu zákona.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 135 poslancov, za 72, proti 58, zdržali sa 5. Konštatujem, že tieto body zo spoločnej správy sme schválili.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 133, za 123, 1 proti, zdržali sa 5, 4 nehlasovali. Návrh sme schválili. Prosím teraz pani poslankyňu Nehézovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1547). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku , tlač 1547.)
Sulík, Richard, predseda NR SR (2010-11-05):
Hlasujte, prosím, teraz. (Hlasovanie.) Zo 134 prítomných poslancov hlasovalo 76 za, 54 proti, 4 sa zdržali. Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehôt na jeho prerokovanie. Nech sa páči.
Žitňanská, Lucia, ministerka spravodlivosti SR (2011-03-22):
Ďakujem pekne za slovo, pán predseda, vážené dámy, vážení páni, na rokovanie Národnej rady predkladám vládny návrh zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov. Cieľom navrhovanej právnej úpravy je transpozícia rámcového rozhodnutia Rady č. 2005/214/SVV z 24. februára 2005 o uplatňovaní zásady vzájomného uznávania na peňažné sankcie v platnom znení. Návrh zákona v súlade s uvedeným rámcovým rozhodnutím zabezpečuje aplikáciu zásady vzájomného uznávania rozhodnutí justičných a správnych orgánov členských štátov Európskej únie na rozhodnutia, ktorými bola uložená peňažná sankcia v trestnom alebo v správnom konaní na účely ich uznania a výkonu v inom členskom štáte, v ktorom má povinná osoba bydlisko, majetok, príjem, alebo ak sa jedná o právnickú osobu, sídlo. V čl. II návrhu zákona sa navrhuje novelizácia zákona č. 99/1963 Občiansky súdny poriadok v znení neskorších predpisov v záujme vytvorenia predpokladov pre osobitnú úpravu uznávania a výkonu cudzích správnych rozhodnutí. V rámci novelizácie Občianskeho súdneho poriadku sa prehlbuje úroveň právnej ochrany práv a právom chránených záujmov fyzických osôb a právnických osôb v prípadoch, kedy dovolací súd odmietol účastníkom konania poskytnúť právnu ochranu. Aplikačná prax ukázala, že v prípadoch, keď dovolací súd odmietne dovolanie a súčasne sudca dovolacieho senátu k rozhodnutiu pripojí svoje odlišné stanovisko, vzniká potreba umožniť účastníkom konania dovolať sa právnej ochrany pomocou nového právneho prostriedku pre skúmanie dovolania. Odlišné stanovisko sudcu dovolacieho senátu možno považovať za vážnu skutočnosť, ktorá by mala byť v rovine praktickej ochrany práv osôb náležite reflektovaná. V čl. III sa vykonávajú zásahy do zákona Slovenskej národnej rady č. 71/1992 o súdnych poplatkoch a poplatku za výpis z registra trestov v znení neskorších predpisov. Tieto zmeny súvisia s mechanizmom platenia súdnych poplatkov za podanie novonavrhovaného opravného prostriedku. V čl. IV návrhu zákona sa navrhuje novelizácia zákona č. 65/2001 Z. z. o správe a vymáhaní súdnych pohľadávok v znení neskorších predpisov. Navrhuje sa doplnenie zákona v tom zmysle, aby za súdnu pohľadávku mohol byť ustanovený aj iný nárok, o ktorom to tak ustanoví osobitný zákon, konkrétne návrh zákona o uznávaní a výkone rozhodnutí o peňažnej sankcii v Európskej únii. Pán predseda, ďakujem veľmi pekne, poprosím o prerokovanie uvedeného návrhu zákona. Ďakujem.
Glváč, Martin, podpredseda NR SR (2017-10-19):
Ďakujem pekne. Končím tento bod. Aha, pardon, ešte otázka. Nech sa páči.
P. Hrušovský, predseda NR SR: (2004-10-26):
(Hlasovanie.) 134 prítomných, 97 za, 10 proti, 20 sa zdržalo, 7 nehlasovalo. Návrh zákona Národná rada Slovenskej republiky schválila. Poprosím teraz pána poslanca Jozefa Šimka, aby z poverenia výboru pre obranu a bezpečnosť uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 381/1997 Z. z. o cestovných dokladoch v znení neskorších predpisov a ktorým sa mení a dopĺňa zákon Národnej rady Slovenskej republiky č.  145/1995 Z. z. o správnych poplatkoch v znení neskorších predpisov (tlač 792). Nech sa páči, pán poslanec Šimko.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 147 prítomných, 79 za, 1 proti, 65 sa zdržalo, 2 nehlasovali. Návrh zákona do druhého čítania sme schválili. Prosím o ďalší návrh.
Paška, Pavol, predseda NR SR (2012-06-26):
Hlasujeme. (Hlasovanie.) 139 prítomných, 132 bolo za, 7 sa zdržali. Pridelili sme návrh výborom a určili lehotu na prerokovanie. Pani poslankyňa Hufková uvedie hlasovanie v prvom čítaní o vládnom návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov . Je to tlač pod číslom 76.
Blaha, Ľuboš, podpredseda NR SR (2024-02-15):
Ďakujem pekne, pán poslanec. (Potlesk.) Zaujmite, prosím, miesto pre spravodajcu. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú. Chce sa k rozprave vyjadriť pán spravodajca, predpokladám, že nie (povedané s pobavením), takže prerušujem rokovanie o tomto bode programu. Nasleduje rokovanie o dvoch bodoch týkajúcich sa zloženia jednotlivých výborov Národnej rady, ku ktorým bude zlúčená rozprava. Prvým bodom je návrh na voľbu poslankyne za členku výboru Národnej rady a voľbu poslanca za náhradného člena výboru Národnej rady. Návrh má parlamentnú tlač 181 a poprosím poslanca Michala Šipoša, aby návrh uviedol. (Rokovanie v zlúčenej rozprave o návrhu na voľbu poslankyne Národnej rady Slovenskej republiky za členku výboru Národnej rady Slovenskej republiky a voľbu poslanca Národnej rady Slovenskej republiky za náhradného člena výboru Národnej rady Slovenskej republiky , tlač 181, a o návrhu na zmeny v zložení výborov Národnej rady Slovenskej republiky , tlač 195.)
Simon, Zsolt, poslanec NR SR (2019-05-09):
Ďakujem pekne, Ondro. Máš v plnej miere pravdu. V skutočnosti snaha MOST-u o zmenu tohto zákona v skrátenom konaní je dôkazom toho, že schválili zlý zákon a chcú ho napraviť. A práve preto si myslím, že je chybné a scestné, keď sa priznali, že ušlo im to. Nasypali si na svoju hlavu popol, tak teraz by nemali prijať argumentáciu Andreja Danka, že ale všetko je v poriadku. Keby všetko bolo v poriadku, tak by nič nemenili. Ďakujem.
Číž, Miroslav, podpredseda NR SR (2015-05-20):
Pán poslanec Kuffa.
Mikloško, Jozef, poslanec NR SR (2015-02-11):
Ďakujem pekne. Ja som bol pred chvíľou druhý a už som sa aj prepracoval na prvé miesto, fajn. Chcem upozorniť na nevyrovnanosť nášho právneho systému a chcem podporiť to, čo hovorila pani poslankyňa. Napríklad podnikateľ sa dnes stáva dlžníkom voči zdravotnej poisťovni s viacerými postihmi, ak nezaplatí trikrát odvody. Teraz som včera čítal, že je snaha to zmeniť na celkovú sumu nad 100 eur, čiže to môže byť aj jeden odvod a už idú po vás. Nezaplatenie rôznych faktúr takisto sa trestá okamžitými sankciami na mnohých malých úrovniach, elektrika, plyn, voda a tak ďalej, ale miliónové faktúry proste je národný šport neplatiť. Zadlžené firmy sa reštrukturalizujú, niekedy zrušia, ale znova pod iným menom začínajú a pokračujú v tej istej činnosti, pričom ich majitelia sú prakticky nepostihnutí a často ich ani nepoznáme. Teda moja poznámka alebo otázka aj na pani poslankyňu, prečo by sme si nemohli zobrať napr. Nemecko ako za vzor, kde majú celkom dobrý systém pre zabránenie tohto bezprávneho stavu, napr. podnikateľ, ktorý toto zapríčiní, nemôže podnikať v danej brandži. U nás reštrukturalizujú, zmenia, zrušia toto, dôjde nový, nová firma s novým názvom s tými istými ľuďmi a už zase podnikajú v tom istom, hoci majú nezaplatených množstvo faktúr z minulých, teda sa to týka nekalých praktík, by som povedal. Ďakujem.
Šeliga, Juraj, podpredseda NR SR (2021-03-19):
Ďakujem. Pán poslanec Valášek, nech sa páči.
Žiga, Peter, minister hospodárstva SR (2018-09-13):
Ďakujem pekne. Opäť v tejto otázke budem zastupovať pani ministerku a prečítam podklady, ktoré mi doručilo ministerstvo vnútra: Vážený pán poslanec, tento let sa uskutočnil z večera do rána v dňoch 29. – 30. júla 2017 od 21.50 letného času do 09.55 nášho času. Jednalo sa o tzv. medical evacuation a minister vnútra Robert Kaliňák sa na palube lietadla nenachádzal. Let odsúhlasil vtedajší minister vnútra Robert Kaliňák a prebiehal ponad Maďarsko, Rumunsko, Bulharsko, Grécko a Egypt. Rezort ministerstva vnútra nedisponuje poznatkami, že by tento let mal akýmkoľvek spôsobom súvisieť s prípadom únosu vietnamského občana, ktorý vyšetrujú nemecké a slovenské orgány. Ďakujem pekne.
Duchoň, Daniel, poslanec NR SR (2015-12-08):
Ďakujem pekne. Týmto oznamujem členom finančného výboru, že zasadnutie finančného výboru je dnes o 13.00 hod. Ďakujem.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Grendel s faktickou. Nech sa páči.
Marcinková, Vladimíra, poslankyňa NR SR (2022-10-18):
Vážení kolegovia, poznáme sa po tých dva a pol roka už pomerne dobre a viete, že mojou ústrednou témou v politike sú práva detí a ich rodičov. Ale som presvedčená, že túto tému ja, ani iní z vás, ktorí sa jej venujete, nemôžeme napĺňať v krajine, kde ľudia prídu o život len preto, koho milujú. (Krátka pauza. V sále zaznieva zvonenie telefónu. Prerušenie vystúpenia predsedajúcim.)
Bugár, Béla, podpredseda NR SR (2018-02-02):
Na vystúpenie pána poslanca dvaja s faktickými. Pán poslanec Kecskés, nech sa páči.
Viskupič, Marián, poslanec NR SR (2021-05-04):
Ďakujem, Peťo, za podrobnejšie vysvetlenie, fakt k tomu nie je čo dodať. Ďakujem.
R. Šipoš, poslanec: (2002-06-27):
Preto v pozmeňujúcom návrhu, ktorý mám pripravený, ktorý podporilo svojím podpisom 17 poslancov a mal by vám byť rozdaný už v tejto chvíli na stôl, by som vás poprosil o podporu návrhu znenia tohto pozmeňujúceho návrhu. Zákon č. 312/2001 Z. z. o štátnej službe a o zmene a doplnení niektorých zákonov č. 131 a zákon č. 143 sa dopĺňa takto: Za § 98 sa vkladá § 98a, ktorý znie: „§ 5 ods. 2, § 6 ods. 16, § 13 ods. 1 písm. b), § 14 ods. 1 písm. h), § 14 ods. 8, § 15 ods. 5, § 15 ods. 14, § 30, § 31, § 34a, § 48 ods. 3, § 59 ods. 4, § 77 ods. 2 a § 98 ods. 2 sa použijú rovnako aj na služobné úrady, ktorými sú Ministerstvo hospodárstva Slovenskej republiky, Ministerstvo vnútra Slovenskej republiky a Ministerstvo obrany Slovenskej republiky v tých odboroch činnosti, ktoré obsahujú štátnozamestnanecké miesta na výkon štátnej služby na služobnom úrade v zahraničí.“ Odôvodnenie je také, ako som krátko uviedol, v tej novele sa práve na doplnenie týchto ministerstiev zabudlo. Ďakujem vám za pozornosť a prosím vás o podporu tohto pozmeňujúceho návrhu. Pán predsedajúci, skončil som.
Číž, Miroslav, podpredseda NR SR (2015-05-21):
Ďakujem pekne. Vystúpenie pána poslanca bolo posledné v rozprave, takže mi dovoľte vyhlásiť rozpravu za skončenú. Pán podpredseda vlády, chcete zaujať stanovisko k rozprave? Nech sa páči, máte slovo.
Schlosár, Rastislav, poslanec NR SR (2022-02-08):
Ďakujem. Po týchto naozaj tvrdých, ale pravdivých slovách, ktoré patrili generálnemu prokurátorovi Marošovi Žilinkovi a ktoré tu mal pôvodne aj predniesť v pléne Národnej rady, sa naozaj ani nedivím poslancom vládnej koalície, že robili všetko pre to, aby mu zabránili jemu osobne vystúpiť a predniesť tieto slová, pretože sú to jednoducho pravdivé, silné argumenty od kompetentného, odborne fundovaného človeka a toto sa naozaj veľmi zle počúva každému, kto mal v pláne túto okupačnú dohodu podporiť, pretože v plnej miere, v plnej miere naozaj demaskuje to, aká hra sa tu hrá. A demaskuje tvár všetkých tých zradcov a zapredancov, ktorí tu sedia a ktorí sa chystajú túto okupačnú dohodu podporiť. Ak aj po tomto všetkom ešte sa tu nájde niekto, kto za túto okupačnú dohodu zdvihne svoju ruku a bude za to hlasovať, tak potom naozaj už nemajú žiadne ospravedlnenie, žiadne argumenty na to, že všetko, čo tu konajú a robia, ak za to zahlasujú, bude len obyčajná špinavá vlastizrada.
Sulík, Richard, predseda NR SR (2011-03-29):
Pán poslanec Droba.
Fronc, Martin, poslanec NR SR (2010-10-15):
Ďakujem pekne. Áno, je pravdou, že v zákone existovalo zmocňovacie ustanovenie, ktoré poverilo, aby sa vypracovala nižšia právna norma – vyhláška, že dotácie v športe sa poskytovali takisto podľa istých pravidiel, stanovených pravidiel, alebo – lepšie povedané – boli stanovené pravidlá. A súhlasím aj s tým, že nie je dobré všetky veci posúvať do zákona, ale, žiaľbohu, v tomto prípade musím povedať, že dospeli sme do takej situácie, že si nevieme dať inak rady, len ak to bude v zákone. A že tie dotácie často práve v oblasti športu sa používali neuveriteľným spôsobom. Snáď ten zákon predsa len bude trochu tvrdšia norma, ktorá urobí trochu poriadok. Ďakujem.
E. Kukan, poslanec: (2009-04-22):
K Rusku. Súhlasím s vami o dôležitosti spolupráce Európskej únie s Ruskou federáciou. Je to veľká krajina, silná krajina. Tam, kde je možné ju zapojiť konštruktívne do riešenia medzinárodných konfliktov, treba to využívať. No americká administratíva k tomu pristupuje. Samozrejme, sú určité limity na túto spoluprácu tak, aby bola partnerská a rovnocenná. Trvám na tom, čo som povedal, že v našej budúcej spolupráci by sme my mali viac hovoriť o záujmoch Slovenska. To je, myslím si, absolútne v poriadku, aby sme netlmočili ruské stanoviská, tak ako to bolo v minulosti. Veď oni sú veľká krajina, vedia sa dostatočne obhájiť sami. Takže tu keď chceme robiť nejaké im dobré služby, tak sú to skôr služby medvedie, to, čo robil niekedy v minulosti náš pán premiér. Ukrajina. Trošku inak sa na to pozerám, pán minister. Vy ste hovorili, že nie sme my boli prví, ktorí to začali. No podľa môjho názoru, pokiaľ ide o plynovú krízu, my sme mali podpísané zmluvy s Ruskou federáciou a my ako zmluvná strana sme plnili všetky ich podmienky a požiadavky a keď mala ruská strana problémy, tak si to mala riešiť. Ale veľmi obratnou politikou naozaj zaplietla do toho Ukrajinu a my sme im na to tak trošku naskočili. Oceňujem vaše slová o tom, že koalícia a opozícia by mali viesť dialóg, sme na to pripravení... (Prerušenie vystúpenia časomierou.)
Bugár, Béla, podpredseda NR SR (2019-10-24):
Ďalej v rozprave vystúpi pán poslanec Schlosár. Nech sa páči.
Zmajkovičová, Renáta, podpredsedníčka NR SR (2013-03-13):
Pán poslanec Fronc s reakciou, nech sa páči.
Jurík, Beáta, poslankyňa NR SR (2024-01-23):
Ďakujem za slovo. Pani poslankyňa Kalmárová, ďakujem aj ja za tvoj veľmi trefný a argumentačne bezchybný príspevok, ktorý ti ja závidím v dobrom, ale dúfam, že teda hlavne ti ho závidí koalícia, ktorej často akékoľvek argumenty chýbajú. Ja sa vrátim k jeho začiatku, a síce k tomu vyjadreniu pani europoslankyne za SMER Kataríny Roth Neveďalovej, ktorá v nedeľnej relácii povedala, že vlastne nechápe, prečo tu trávime toľko času nad diskusiou o skrátenom legislatívnom konaní, keď ešte ani nepoznáme obsah toho zákona. A ty si sa nad tým výrokom pozastavila, ale verím, že ťa neprekvapilo od europoslankyne, ktorá patrila k tej hŕstke europoslancov a europoslankýň, ktorí promafiánsky balík v Európskom parlamente v decembri počas tej diskusie obhajovali, a v tej hŕstke teda okrem europoslankýň za SMER boli aj ich kolegovia Radačovský a Uhrík a ďalší europoslanci z extrémnej pravice, napríklad zo strany Marine Le Pen alebo z maďarského Fideszu. A pani europoslankyňa sa tam vtedy tak zadušovala, že na Slovensku je práve sviatok sv. Lucie a že sa vyháňajú čarodejnice a že dúfa, že takto isto vyženú aj z Európskeho parlamentu tých opozičných europoslancov. A ja si úplne nechcem predstaviť, ak... čo si pri jej prejave vtedy mysleli europoslanci a europoslankyne z iných krajín, napríklad teda z takých, kde vládne politická kultúra. Nuž ale späť k veci, ja považujem totálne za šialené, že sme tu už tretí týždeň, vedieme tu tretí týždeň monológu o skrátenom legislatívnom konaní, už týždeň mali byť všetky tieto zmeny nielen schválené, ale aj uvedené v praxi a v druhom týždni sme sa dozvedeli cez sociálne siete, že prídu zmeny. A keby sme tu nemali tento monológ, kedy by prišli tie zmeny? Alebo prišli by vôbec? Toto je tá nová politická kultúra, ktorú nám dlho sľubuje predseda Národnej rady Pellegrini, že nám tu budú pristávať zásadné zmeny Trestného zákona pozmeňovákmi? (Potlesk.)
Bugár, Béla, podpredseda NR SR (2011-05-19):
Ďakujem, pán spravodajca. Otváram všeobecnú rozpravu a pýtam sa, či sa hlási niekto ústne do rozpravy. Konštatujem že nie. Vyhlasujem rozpravu za skončenú. Prerušujem rokovanie o tomto bode programu. A teraz ešte budeme pokračovať v prvom čítaní o návrhu poslancov Národnej rady Slovenskej republiky Roberta Fica, Ľubomíra Jahnátka a Tibora Glendu na vydanie zákona, ktorým sa ruší zákon č. 493/2010 Z. z., ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o doplnení zákona Národnej rady Slovenskej republiky č. 82/1994 Z. z . o štátnych hmotných rezervách v znení neskorších predpisov (tlač 354). Pán poslanec Jahnátek, nech sa páči.
P. Hrušovský, predseda NR SR: (2003-12-12):
(Hlasovanie.) 144 prítomných, 66 za, 36 proti, 42 sa zdržalo. Návrh sme neschválili.
Senko, Ján, poslanec NR SR (2013-02-08):
Ďakujem za slovo. Len pár poznámok poviem na základe toho, čo tu bolo povedané. Ja chápem tento návrh zákona ako impulz k diskusii o viaczdrojovom financovaní niektorých oblastí kultúry. Chcem len podotknúť, že návrh zákona, tak ako je predložený, neponúka nejaké reálne alternatívy na nahradenie iným spôsobom, financovanie existujúcich fondov, samozrejme, ak sa dohodneme, že život a existencia týchto fondov je opodstatnená. Návrhu chýba, tak ako to už spomenul aj v diskusii pán poslanec Viskupič, podpredseda výboru, solídnejšia analýza, ktorá by podporila tento návrh zákona. A myslím si, že vo vzťahu k nemu chýbala aj širšia celospoločenská diskusia tak, aby sa v ňom našli všetky tie skupiny umelcov, ktorých sa to týka, a spoločne možno nachádzali aj spôsob a riešenie do budúcnosti, ako sa s financovaním týchto fondov vysporiadať. Samozrejme, úvahy a inšpirácie, ktoré v rámci rozpravy tu na pôde Národnej rady odzneli, sú myšlienkami, ktoré stoja za úvahu a môžu byť ozaj vstupnou bránou diskusie na predmetnú tému. Ďakujem za pozornosť.
P. Hrušovský, predseda NR SR: (2004-12-01):
Otváram rozpravu o tomto bode programu. Písomne nemám žiadne prihlášky. Preto sa pýtam prítomných pánov poslancov, či sa chce niekto prihlásiť do rozpravy ústne. Pán poslanec Cabaj. Ďalšie prihlášky nie sú. Preto končím možnosť ďalších možností prihlásiť sa do rozpravy. Nech sa páči, pán poslanec Cabaj.
Grendel, Gábor, poslanec NR SR (2017-09-08):
Ďakujem pekne, pán poslanec, váš prejav pôsobil až tak ekumenicky, by som povedal. Páči sa mi tá myšlienka, že by to uvoľnenie sa malo týkať viacerých vlád, samozrejme, len sa chcem spýtať, že akých, lebo doteraz som si myslel, že táto vláda nemá alternatívu a že tu bude v podstate už na veky vekov. (Potlesk.)
Danko, Andrej, podpredseda NR SR (2023-11-21):
Posledný písomne prihlásený je pán poslanec František Majerský. Nech sa páči.
Kollár, Jozef, poslanec NR SR (2015-10-06):
Ďakujem pekne za slovo. Vážený pán predsedajúci, dámy a páni, vážený pán predkladateľ, dovoľte mi konštatovať, že v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám teda spravodajskú informáciu a konštatujem, že návrh spĺňa podľa rokovacieho poriadku a legislatívnych pravidiel podmienky tvorby zákonov. Súčasťou je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh výbory prerokovali do 9. novembra a gestorský výbor do 10. novembra tohto roku. Pán predsedajúci, skončil som, otvorte, prosím, rozpravu.
P. Paška, predseda NR SR: (2007-09-04):
Pán poslanec, máte ešte priestor na reakciu.
Hrušovský, Pavol, podpredseda NR SR (2010-12-10):
Hlasujeme. (Hlasovanie.) 136 prítomných, 74 za návrh, 5 proti, 56 sa zdržalo, 1 nehlasoval. Konštatujem, že Národná rada návrh zákona schválila. Teraz poprosím pána predsedu... (Reakcia z pléna.) Pán poslanec Fico.
Pročko, Jozef, poslanec NR SR (2020-05-13):
Ďakujem pekne. Aj vystúpenie pána Kotlebu a vystúpenie aj jeho kolegov bolo jasne zase čistý populizmus. Vybrali z každej strany jednu vetu. Ja sa chcem naozaj, pani ombudsmanka, vám ospravedlniť. Vytrpeli ste si to. Ja si nemyslím, že vy ste ten netvor, ktorý chce zle. To niektoré vystúpenia tu boli, mne bolo ľúto, lebo naozaj sa správali k vám, ako vy by ste boli zodpovedná za tie nenarodené deti, ako keby vy by ste boli zodpovedná za, za všetko. Ja si myslím, ja som v tej správe našiel veci, ktoré sa ani mne nepáčia, ale 90 % z tej správy bola o ochrane našich práv. A 25 rokov robím v treťom sektore a stretol som sa naozaj aj s problémami ľudí, ktorí nielen majú problém s orientáciou, ale aj s tým, či sú muž alebo žena. A to nie je problém toho, že to sú chorí ľudia. Je to problém naozaj veľmi široký, o ktorom sa treba rozprávať. A ja si nemyslím, pán Kotleba, že vás nevolili homosexuáli. Podľa mňa aj vás volili homosexuáli, len sa boja. A tí homosexuáli majú svoje práva. Keď aj tu sedí nejaký homosexuál v tejto sále, aj on má svoje práva. Takže práva ľudí, práva každého jedného človeka zakotvuje naša ústava. A, pán Kotleba, pán Mazurek a ďalší z ĽS NS, vaše vystúpenie proti pani ombudsmanke bolo strašné. Mne sa to nepáčilo, lebo to nebolo o tom, rozprávať sa a vytknúť, ale vy ste z nej tu spravili ne-tvo-ra. Ja sa vám za nich ospravedlňujem. Pozrite, naši, naši, moji kolegovia vystupovali slušne a vecne. Ďakujem.
Glváč, Martin, podpredseda NR SR (2019-02-05):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či chce sa niekto prihlásiť ústne. Dvaja poslanci. Končím možnosť prihlásiť sa. Ako prvá pani poslankyňa Irén Sárközy.
Blanár, Juraj, podpredseda NR SR (2021-05-10):
Ďakujem za všetky faktické poznámky a rovnako aj za doplnenie, pretože za tých 20 minút sa jednoducho nedá všetko spomenúť. Na otázku, pán kolega Fico, bude asi možné sa spýtať pani ministerky priamo, lebo za chvíľočku sa prihlásila do rozpravy, takže faktickú poznámku sa jej spýtam. Ale k pánovi Dostálovi, lebo iba dvaja koaliční poslanci vystúpili s faktickou poznámkou. Pán Dostál je taký, že jeho principiálnosť končí vždy, keď sa to týka ľudí, ktorých on podporuje. To je celé. Ako náhle sa to týka niekoho druhého, má úplne iný meter. No a, pán Dostál, ak si pozriete rokovací poriadok, rozprava, § 27, tam sa hovorí, že akým spôsobom sa môže minister, člen vlády prihlásiť do rozpravy, ale iba do rozpravy a je to práve preto, lebo sme parlamentnou demokraciou, aby sa mohli aj poslanci faktickými poznámkami pýtať ministrov a dávať im otázky. Pani podpredsedníčka vystúpila pred rozpravou a mala prečítať a zdôvodniť názor a stanovisko vlády. To všetko urobila a ešte sama doplnila, že ide dať svoje vysvetlenie. Čiže, pán Dostál, opäť vaša principiálnosť končí, keď sa to týka iba vašich ľudí. A, pán Viskupič, viete, tá vaša mantra je, že 12 rokov. Ja vám poviem, my sme tu boli 4 roky a 2 roky ste tu boli vy a potom ďalších 8 rokov sme museli naprávať množstvo vecí. Ja vám len pripomeniem, že sme po vašej vláde dvojročnej prevzali nezamestnanosť vo výške 15 % a na fonde zamestnanosti, podpore zamestnanosti u vášho ministra Mihála bola veľká nula, nič, a my sme sa museli tým potácať, aby sme dostali tú nezamestnanosť pod 5 %. A takto by som mohol pokračovať ďalej. Nie žiadnych 12 rokov, ale 4 roky a potom 8 rokov naprávania toho, čo ste tu vy za 2 roky urobili.
Zmajkovičová, Renáta, podpredsedníčka NR SR (2012-08-06):
Pán poslanec Fecko.
Lučanský, Adam, poslanec NR SR (2024-05-14):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Šimečka, Michal, podpredseda NR SR (2024-01-23):
Ďakujem pekne. Pán poslanec Dvořák.
Zemanová, Anna, poslankyňa NR SR (2017-10-18):
Karol, ďakujem veľmi pekne za tvoje vystúpenie. Ja by som ťa chcela doplniť o tom, že o akom zlatom vajci tuná vlastne hovoríme, o akom zlatom vajci hovoril pán podpredseda Pellegrini vo svojom príspevku, že priniesol jeden zisk v hodnote 1 mld. eur, táto naša perla ekonomiky. No a chcem povedať, že táto naša perla ekonomiky je jednou najväčšou čiernou stavbou na Slovensku. Stavbou, ktorá do dnešného dňa nie je skolaudovaná a 25 rokov, čo sa začalo, prehrádzka, 20. októbra pred 25 rokmi, táto stavba do dnešného dňa nie je skolaudovaná. Tak my sa tuná tvárime, že našou najväčšou perlou ekonomiky je neskolaudovaná stavba, ktorá 25 rokov funguje v dočasnom režime. Pritom sa na nej nerealizujú opravy, nerealizujú sa potrebné prevádzkové režimy na vodnom diele, to je, následkom toho sú zanesená vodná zdrž a vodné dielo ako také prestalo kvôli výrobe elektriny plniť svoju funkciu. Nenašli sa peniaze na vyvolané investície na odstránenie skládky, chemickej skládky Vrakune, vo Vrakuni, ktorá je aktivizovaná práve spustením prevádzky vodného diela do činnosti. Ale našlo sa 67 mil., 77 mil. na to, aby bola podpísaná zmluva s advokátskou kanceláriou, ale pritom peniaze na likvidáciu takýchto sanácií, sa hovorí, že o nich nie je. Takže na ochranu ľudí nemáme, ale na naplnenie vreciek nezákonným spôsobom z môjho pohľadu, tak na ne máme. Je to hanba.
Laššáková, Jana, podpredsedníčka NR SR (2013-10-24):
Na vystúpenie pána poslanca s faktickými poznámkami páni poslanci Mikloško, pán poslanec Valocký. Končím možnosť prihlásiť sa s faktickými poznámkami. Nech sa páči, pán poslanec Mikloško.
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140 poslancov, za 46, proti 25, zdržalo sa 69 poslancov. Návrh sme neschválili.
Kéry, Marián, poslanec NR SR (2023-12-15):
Pán poslanec, oceňujem vaše kultivované, kľudné a miestami až také mentorské vystúpenie. Tvrdíte, že tento návrh zákona škodí a doslova ohrozuje demokraciu na Slovensku. Špeciálne ste sa venovali téme úradu špeciálnej prokuratúry. Priznám sa vám, že nedávno som sa zúčastnil pracovných raňajok predsedu Národnej rady Slovenskej republiky Petra Pellegriniho s veľvyslancami štátov Európskej únie. A v diskusii, samozrejme, sa vynorila aj téma Úradu špeciálnej prokuratúry. Predseda parlamentu sa prítomných veľvyslancov opýtal, že v ktorých štátoch Európskej únie existuje popri hlavnej štátnej alebo generálnej prokuratúre aj nejaká špeciálna. Čo si myslíte, koľko rúk sa zdvihlo? Jedna jediná ruka veľvyslanca Rumunska a potom ďalej poznamenal ešte pán veľvyslanec Rakúska, že u nich popri tej hlavnej štátnej prokuratúre ešte existuje niečo podobné, čo sa dá prirovnať k špeciálnej prokuratúre na Slovensku. Ja sa vás chcem opýtať, myslíte si, že v štátoch, ako je Nemecko, Francúzsko, Taliansko a mnohé ďalšie, kde absentuje inštitút špeciálnej prokuratúry, že je ohrozená miera demokracie? Ja si myslím, že vôbec nie. Samozrejme, asi vám uniklo aj pozornosti, že nie je to tak dávno, čo v Bulharsku bol zrušený úrad špeciálnej prokuratúry, a to si v Európskej únii, ani v Európskej komisii nikto, ale nikto ani nevšimol.
Glváč, Martin, podpredseda NR SR (2016-10-20):
S reakciou, pán poslanec Bernaťák, nech sa páči.
S. Kahanec, poslanec: (2008-02-12):
A takisto podobný výraz a význam dodáva argument, že bolo množstvo telefonátov či množstvo ohlasov. No niet jasnejšieho argumentu zo strany opozície, ako je petícia. Bola petícia k ďalšiemu smerovaniu dôchodkového systému, boli ďalšie petície. A boli petície, ktoré neznamenali pár desiatok telefonátov, ale rátali sa v desiatkach tisícok, naposledy uvádzala kolegyňa poslankyňa 130 000 občanov, čo sa týkalo 2. piliera. Čiže ktorých občanov vlastne zastupujete? Na ktorých občanov reagujete? Je totiž podstatné, aby sme reagovali na požiadavky ľudí. Čiže reagujete na tých pár telefonátov alebo na tých 130 000? Ďakujem pekne. (Potlesk.)
Danko, Andrej, predseda NR SR (2019-06-18):
Ďakujem. Na vystúpenie pána poslanca žiadna faktická. Pán poslanec Heger nie je v sále. Takže sa pýtam, či sa chce prihlásiť do rozpravy niekto ústne. Uzatváram možnosť prihlásenia. Do rozpravy je prihlásený pán poslanec Simon a pán poslanec Baránik. Ďakujem. Nech sa páči, pán poslanec.
Paška, Pavol, predseda NR SR (2013-09-13):
Pekné predpoludnie, dámy a páni, budeme hlasovať o prerokovaných bodoch. Poprosím pani poslankyňu Vieru Šedivcovú, aby uviedla v prvom čítaní hlasovanie o vládnom návrhu zákona č. 2, kolektívne vyjednávanie, tlač 416. (Hlasovanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , tlač 416.)
Zmajkovičová, Renáta, podpredsedníčka NR SR (2013-02-06):
Pani poslankyňa Košútová.
Pellegrini, Peter, predseda NR SR (2014-12-11):
Kolegyne, kolegovia, vyhlasujem dvojminútovú prestávku. Budeme pokračovať 11.20. (Prestávka.) (Po prestávke.)
Paška, Pavol, predseda NR SR (2013-05-15):
(Hlasovanie.) 143 prítomných, 104 bolo za, 39 sa zdržalo. Tieto body sme schválili.
Laššáková, Jana, podpredsedníčka NR SR (2015-09-22):
Na vystúpenie pána poslanca s faktickou poznámkou pán poslanec Hraško. Končím možnosť prihlásiť sa s faktickými poznámkami. Nech sa páči, pán poslanec.
L. Miklós, minister životného prostredia SR: (2003-12-04):
Ministerstvo životného prostredia s týmto nemá nejaké extra problémy, náš návrh spočíval v tom, aby veľké územné celky do budúcnosti mohli mať nejaké prostriedky na prípadné spolufinancovanie projektov z európskych fondov. Ale keď sa parlament rozhodne tak, že všetky poplatky pôjdu na obce, ministerstvo životného prostredia s tým nemá žiadne problémy. Toľkoto, pani predsedajúca. Z. Martináková, podpredsedníčka NR SR: Ďakujem, pán minister. Dávam slovo spravodajcovi z výboru pre životné prostredie a ochranu prírody, pánovi poslancovi László Kötelesovi. Prosím, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán spravodajca.
Dostál, Ondrej, poslanec NR SR (2021-11-26):
Ďakujem všetkým kolegom za reakcie. Začnem netradične od konca. Pani poslankyňa Tabák, ja som ročník ´71, vy ´91, tak akože jednotku máme na konci, ale nie sme úplne ten istý ročník, ale teda ďakujem za lichôtku. Pán poslanec Potocký, ja som nechcel spochybňovať ani nijako nenamietam, že užívanie marihuany, ako napokon užívanie akejkoľvek drogy je individuálna, má individuálne následky, aj alkohol každý znáša inak, nie každý, kto užíva alkohol, sa stane závislým a niektorý sa stane. A tak ako poznáte prípady tragických následkov užívania marihuany, nepochybujem o tom, že poznáte aj prípady tragických následkov užívania alkoholu a asi každý v našom, každý sa s niečím takým vo svojom okolí stretol. Pán poslanec Karahuta, nie je pravda, že iba dve drogy sú legálne a okrem alkoholu a nikotínu je aj kofeín, lieky a kopu, kopu ďalších látok, ktoré môžu mať charakter drogy a nie sú nelegálne. A teda ak vám ide o to, že zmäkčiť len marihuanu, tak aj vám dávam do pozornosti návrh pána poslanca Valáška. Pán poslanec Šefčík, myslím, hovoril o tom, že, že som nabádal pána poslanca Pčolinského, aby zahlasoval za návrh opozičného poslanca, inokedy hovorím, že za opozičné návrhy sa nemôže hlasovať. Ja nehovorím, že sa nemôže hlasovať, že sa nemôže hlasovať v situácii, keď sa na to v koalícii nedohodneme. Ak sa na tom v koalícii dohodneme, tak môže zahlasovať aj za opozičný návrh, ak presvedčíte kolegov z OĽANO, aby podporili návrh pána poslanca Valáška. Tak ja vám garantujem, že SaS to na koaličnej rade vetovať nebude.
Laššáková, Jana, podpredsedníčka NR SR (2015-04-16):
Vzhľadom na to, že nie je všeobecný súhlas, aby sme pokračovali ďalej, aj keď pani poslankyňa Nicholsonová... Pani poslankyňa Nicholsonová, nech sa páči, poďte ďalej. Pani poslankyňa Nicholsonová
Grendel, Gábor, podpredseda NR SR (2020-05-19):
Ďalšia v rozprave je pani poslankyňa Zemanová. Nech sa páči.
Grendel, Gábor, podpredseda NR SR (2021-10-26):
Nie, nie, nie. Naozaj nie. A pán Sulík sa vráti. Išiel si po svoje maturitné vysvedčenie, o chvíľu bude naspäť. S faktickou poznámkou pán poslanec Šutaj Eštok.
Viskupič, Jozef, poslanec NR SR (2014-07-10):
Ďakujem. Áno, chystám sa rozprávať viac-menej aj vo vystúpení v rozprave o možnom riešení situácie, ktorú tu máme pod témou ako keby nedele a ochrany nedele. A nech sa nehnevajú predkladatelia, ak niekto potom v rozprave používa aj argumentácie, že by chcel tú ideológiu a vôbec pohľad nad sebou trošička odlepiť. Totižto aj teraz v predchádzajúcich faktických poznámkach automaticky nabiehajú argumenty buď ad hominem alebo čisto vychádzajúce z týchto ideologických predpokladov. Dokonca sú tam také falošné tóny, ako keby chceli naozaj chrániť nejaké matky alebo nejakú rodinu tým, že teda v nedeľu bude zakázaný maloobchodný predaj, a snažia sa podsunúť, že chcú obmedziť tých otrokárov, tú zlú triednu skupinu zamestnávateľov. Len často im potom zabudneme povedať, že tým oni neobmedzia len zlú vykorisťovateľskú zamestnávateľov, ale aj pracujúcich, ktorí pracovať chcú, a zároveň aj kupujúcich, ktorí hromadne, predpokladám, a tam vzniká ten problém, nakupovať chcú. Čiže neviem, akým iným spôsobom sa to dá naznačiť. Ale toto obmedzenie ide proti ich slovami otrokárom, pracujúcim ľuďom, ktorí pracovať chcú, a kupujúcim, ktorí nakupovať tak isto v tých časoch, keď chcú oni zákaz, nakupovať chcú. A keď si myslia, že toto je dobré, tak my sa im snažíme vysvetliť, že nie, nie je to dobré.
Laššáková, Jana, podpredsedníčka NR SR (2013-06-04):
Páni poslanci. Nech sa páči, aj ja sa ospravedlňujem. Nech sa páči, pani navrhovateľka.
Laššáková, Jana, podpredsedníčka NR SR (2013-03-25):
Nie, diskutujte k návrhu zákona o cestnej premávke a o zmene a doplnení niektorých zákonov, nie k tomu, či vystúpil a kedy vystúpil pán poslanec.
Blanár, Juraj, podpredseda NR SR (2022-05-25):
Na vaše vystúpenie, pán poslanec, evidujem päť faktických poznámok. Pán poslanec Karahuta ako prvý.
Pčolinský, Peter, podpredseda NR SR (2023-06-27):
Pán poslanec Urban.
P. Prokopovič, minister dopravy, pôšt a telekomunikácií SR: (2003-01-15):
Dohoda o prístupe Chorvátskej republiky k CEFTA zahŕňa výsledky bilaterálnych a multilaterálnych rokovaní medzi zástupcami krajín CEFTA a Chorvátskej republiky. Jej podpisom sa zóna voľného obchodu rozširuje o Chorvátsko, ktoré v čl. 2 prístupovej dohody prijíma Stredoeurópsku dohodu o voľnom obchode CEFTA a bude ju uplatňovať v celom jej rozsahu. Slovenská strana vychádzajúc z Dohody o voľnom obchode medzi Slovenskou republikou a Chorvátskou republikou bude aj naďalej uplatňovať nulové colné sadzby v obchode s priemyselnými výrobkami. Poľnohospodárske koncesie zakotvené v pôvodnej bilaterálnej dohode o voľnom obchode s Chorvátskom sa premietli do prístupovej dohody. Pri niektorých agropotravinárskych komoditách sa úroveň liberalizácie prehĺbila. Ide o zníženie colných sadzieb a zvýšenie kvót na slovenský vývoz cukroviniek, margarínu, glukózy a fruktózy, ako aj ostatných čokolád. Na základe reciprocity sa zlepšili podmienky pre dovoz chorvátskych cukroviniek, čokoládových výrobkov, cedevity a vegety, čo nepochybne prispeje k obohateniu slovenského trhu. Chorvátsko doposiaľ nie je začlenené do systému paneurópskej kumulácie pravidiel pôvodu tovaru. Z tohto dôvodu zatiaľ nie je možné medzi krajinami CEFTA a Chorvátskom uplatňovať Protokol 7 Stredoeurópskej dohody o voľnom obchode upravený v Doplnkovom protokole č. 11 k CEFTA. Zástupcovia krajín CEFTA a Chorvátska sa preto dohodli na kompromisnom riešení spočívajúcom v uplatňovaní princípu intra-CEFTA kumulácie. Podľa neho sa v obchode medzi Chorvátskou republikou a jednotlivými krajinami CEFTA budú uplatňovať pravidlá pôvodu tovaru stanovené v samostatnom Protokole 7a, ktorý bol konzultovaný so Sekciou pre pôvod tovaru Európskej komisie. Tento protokol tvorí neoddeliteľnú súčasť Dohody o prístupe Chorvátska k CEFTA a bude sa uplatňovať vo vzťahu k Chorvátskej republike do termínu jej začlenenia do systému paneurópskej kumulácie pôvodu tovaru a až následne voči všetkým krajinám tohto systému. Vláda Slovenskej republiky uznesením č. 1218 zo dňa 6. novembra 2002 súhlasila s uzavretím Dohody o prístupe Chorvátska k CEFTA. Jej slávnostné podpísanie sa uskutočnilo dňa 5. decembra 2002 v Záhrebe. Dohoda sa bude predbežne vykonávať od 1. marca 2003. Vážené pani poslankyne, páni poslanci, odporúčam, aby ste vyslovili súhlas s Dohodou o prístupe Chorvátskej republiky k Stredoeurópskej dohode o voľnom obchode. Ďakujem. Z. Martináková, podpredsedníčka NR SR: Ďakujem, pán minister. Prosím určeného spravodajcu z výboru pre hospodárstvo, privatizáciu a podnikanie poslanca Ľubomíra Vážneho, aby informoval Národnú radu o výsledku rokovania o tomto návrhu vo výbore.
Benčík, Ján, poslanec NR SR (2022-09-29):
Pán minister, keďže ste ma dnes opakovane verejne oslovili, pokúsim sa odpovedať. Každý mysliaci človek schopný elementárnej sebareflexie, mňa nevynímajúc, dokáže vo svojej minulosti identifikovať slová či skutky, na ktoré nie je hrdý, slová a skutky, ktoré považuje za chybu a ľutuje ich. Aj také, za ktoré sa aj po rokoch hanbí. Z každého vášho vystúpenia, včerajšie a dnešné nevynímajúc, je evidentné, že vy toho schopný nie ste, preto vás prosím, aby ste mi nevstupovali do svedomia, argumentujúc skutkami iných, najmä aj s tým, o čom už druhý deň rokuje parlament, nemajú nič spoločné. A nie v tomto kontexte podstatné, že ja som sa s vami spomínanými skutkami niekoho iného ani v minulosti, ani dnes nestotožňoval a bol som k nim kritický, s mojím postojom voči vám, voči vášho odvolanie z funkcie ministra financií však nemajú nič spoločné. Za vaše odvolanie budem hlasovať ako slobodný človek v súlade so svojím vedomím a svedomím. Toto moje rozhodnutie neovplyvní ani Sulík, ani iní va... ani iní vami spomínaní politici, ani nikto iný. A hlavným dôvodom nie je ani vami toľko spomínaný tzv. protiinflačný balíček, ale váš spôsob realizácie politiky, ktorý škodí Slovensku a demokracii. Nie som členom žiadnej strany a neplánujem sa vo voľbách uchádzať o priazeň voličov, takže mi nejde ani o miesto na kandidátke na rozdiel od niektorých, ktorí vašim nepodloženým obvineniam, urážkam a, žiaľ, aj pár ľahko overiteľným klamstvám, s takým zápalom včera či dnes tlieskali.
Taraba, Tomáš, poslanec NR SR (2021-11-11):
Ďakujem pekne. Ja by som bol rád, keby ste dali hlasovať o posunutí v mene troch poslaneckých klubov – ĽSNS, SMER a SME RODINA – o posunutí nášho bodu, tlač 732, na nasledujúcu schôdzu.
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o návrhu zákona ako celku. (Hlasovanie.) Prítomných 132, za 131, proti 0, zdržalo sa 0, nehlasoval 1. Konštatujem, že sme schválili vládny návrh zákona o podpore v čase skrátenej práce. Teraz prosím povereného člena výboru pre hospodárske záležitosti pána poslanca Rastislava Jíleka, aby uviedol hlasovanie o bode 6 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, tlač 497. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a ktorým sa menia a dopĺňajú niektoré zákony , tlač 497.)
J. Mikuš, poslanec: (2006-09-07):
Predseda Národnej rady ju pridelil svojím rozhodnutím č. 23 z 27. júla obidvom výborom, ktoré ju prerokovali v stanovenom termíne do 4. septembra 2006. Obidva výbory a gestorský výbor navrhujú, a teda gestorský výbor pre financie, rozpočet a menu navrhujú Národnej rade vyjadriť súhlasné stanovisko k návrhu uznesenia, ktoré je súčasťou spoločnej správy. Ďakujem pekne, pán predsedajúci.
Zmajkovičová, Renáta, podpredsedníčka NR SR (2012-07-26):
S faktickými poznámkami nie sú žiadni poslanci. Ukončujem možnosť prihlásiť sa s faktickou poznámkou. A teraz, pán poslanec Záhumenský, máte slovo, nech sa páči.